**Áætlun um innra mat í Brúarskóla**

**Langtímaáætlun um innra mat í Brúarskóla**

|  |  |  |  |  |
| --- | --- | --- | --- | --- |
| **Viðfangsefni** | **2023-2024** | **2024-2025** | **2025-2026** | **2026-2027** |
| **Nám og kennsla** |  |  |  |  |
| Áhersluþættir mennastefnu |  |  | **x** |  |
| Árangur náms (m.t.t. markmiða Brúarskóla) |  | **x** |  |  |
| Kennsluhættir og gæði kennslu | **x** |  |  | **x** |
| Skipulag náms | **x** |  |  | **x** |
| Námsvitund |  | **x** |  |  |
| Ábyrgð og þátttaka nemenda |  |  | **x** |  |
| **Velferð og líðan nemenda** |  |  |  |  |
| Velferð og líðan nemenda | **x** | **x** | **x** | **x** |
| **Ráðgjöf** |  |  |  |  |
| Samstarf ráðgjafa og starfsfólks innan Brúarskóla |  | **x** |  | **x** |
| Ráðgjöf við almenna grunnskóla | **x** |  | **x** |  |
| **Mannauður** |  |  |  |  |
| Starfsánægja, líðan og aðbúnaður á vinnustað | **x** | **x** | **x** | **x** |
| Fagmennska og faglegt samstarf |  | **x** |  |  |
| **Stjórnun** |  |  |  |  |
| Stjórnandinn sem faglegur leiðtogi | **x** |  |  | **x** |
| Starfsmannastjórnun og verkaskipting |  | **x** |  |  |
| Skólaþróun og starfsþróun |  |  | **x** |  |
| **Umgjörð og skipulag** |  |  |  |  |
| Vinnuáætlanir |  | **x** |  |  |
| Verkferlar (s.s. hlé og ró, aðlögun) |  |  | **x** |  |
| Samstarf við heimaskóla nemenda | **x** |  |  |  |
| Áætlanir |  |  |  | **x** |
| Samstarf við nærskóla og BUGL |  |  | **x** |  |
| Samstarf við foreldra og forsjáraðila |  | **x** |  | **x** |
| **Innra mat** |  |  |  |  |
| Framkvæmd innra mats | **x** | **x** | **x** | **x** |
| Umbótastarf í kjölfar innra mats | **x** | **x** | **x** | **x** |

**Matsteymi**

Í matsteymi Brúarskóla sitja aðstoðarskólastjóri og deildarstjórar á starfsstöðvum skólans. Matsteymið stýrir innra mati skólans í samráði við skólastjóra. Það sér um að gera matsáætlanir, umbótaáætlanir og greinargerðir auk þess að kynna matið á starfsmannafundum. Teymið virkjar aðra starfsmenn skólans með í matið, s.s. í að afla gagna og ræða matsþættina.

**Viðmið**

Matið byggir á skólanámskrá og metið er út frá markmiðum skólans. Við matið eru viðmið fyrir ytra mat notuð þar sem þau eiga við (sjá [Gæðastarf í grunnskólum. Viðmið og framkvæmd ytra mats grunnskóla](https://mms.is/sites/mms.is/files/gaedastarf.pdf), Þóra Björk Jónsdóttir, 2018), en viðmið sem unnin eru af matsteyminu notuð um aðra þætti og tilgreind nánar í árlegri áætlun um innra mat.

**Gagnaöflun og greining gagna**

*Fyrirliggjandi gögn*

Skólanámskrá, starfsáætlun, vinnuáætlanir og innra mat eru m.a. metin eftir gátlistum reglulega.

*Skoðanir og álit hagsmunaaðila*

* Reglulegar kannanir lagðar fyrir nemendur um sína líðan í skólanum.
* Viðhorfskönnun starfsmanna Reykjavíkurborgar lögð fyrir starfsmenn reglulega
* Aðrar kannanir lagðar fyrir starfsmenn varðandi ýmis mál er snúa að skólastarfinu og skipulagi.
* Viðhorfskönnun lögð fyrir foreldra reglulega
* Annað hvert ár er könnun send skólum sem fengið hafa ráðgjöf frá Brúarskóla.
* Markviss samræða um viðfangsefni mats á starfsmannafundum.
* Starfsfólk rýnir markvisst í störf sín

Greining gagna er á höndum matsteymis og fer fram með umræðum þar sem niðurstöður eru ræddar og þær bornar saman við þau viðmið sem við á.

Nánari lýsingu á innra mati er að finna í matsáætlunum fyrir hvert skólaár. Matsáætlanir ásamt sjálfsmatsskýrslu og umbótaáætlun eru birtar á heimasíðu skólans.